cyanic-selkie/wikianc huggingface dataset:
Elizabeth Maconchy
Maconchy sairasti pitkään tuberkuloosia, ja hänen uraansa varjosti epäluuloinen suhtautuminen naissäveltäjiä kohtaan, mutta hän sai teoksiaan usein esitetyiksi sekä kotimaassaan että muualla. Hänelle myönnettiin monia palkintoja, kuten The Daily Telegraphin kamarimusiikkipalkinto (1933), Worshipful Company of Musiciansin mitali kamarimusiikkiansioista (1970) ja Edwin Evans -palkinnot (1948, 1969). Brittiläisen imperiumin ritarikunnan Damen arvon hän sai vuonna 1987. Maconchy toimi Composers' Guildin varapuheenjohtajana. Maconchyn tuotantoon kuuluu muun muassa kamari- ja orkesteriteoksia, laaja valikoima vokaalimusiikkia, kolme balettia, viisi oopperaa ja operetti. Erityisen arvostetun aseman Maconchy on saavuttanut kolmellatoista jousikvartetollaan.
Yleisurheilun sisäratojen maailmanmestaruuskilpailut 2018
Yleisurheilun sisäratojen maailmanmestaruuskilpailut 2018 järjestettiin Birminghamissa, Yhdistyneessä kuningaskunnassa 1.–4. maaliskuuta.
Miehet
* juoksivat alkuerissä
Naiset
* juoksivat alkuerissä
Mitalitaulukko
Isäntämaa IAAF ei listaa neutraalien urheilijoiden joukkuetta mitalitaulukossaan.
Home of the Strange
Home of the Strange on yhdysvaltalaisen alternative-rock yhtye Young the Giantin kolmas studioalbumi, jonka julkaisi Fueled by Ramen 12. elokuuta 2016
Simon Cox
thumb|Simon Cox (2012) Simon Cox (s. 28. huhtikuuta 1987 Reading, Englanti) on englantilaissyntyinen irlantilainen jalkapalloilija, pelipaikaltaan hyökkääjä. Hän on edustanut Englannin Valioliigassa Readingiä ja West Bromwich Albionia sekä pelannut useissa alempien sarjojen englantilaisseuroissa. Vuodesta 2016 hän on edustanut Englannin ykkösliigassa pelaavaa Southend Unitedia.
Cox valittiin Irlannin maajoukkueeseen EM-kilpailuihin 2012. Hän on pelannut 30 maaottelua ja tehnyt niissä neljä maalia vuosina 2011–2014.
Valehtelemisen sietämätön keveys
Valehtelemisen sietämätön keveys (The Invention of Lying) on Ricky Gervaisin käsikirjoittama ja Matthew Robinsonin kanssa ohjaama komediaelokuva, jossa hän esittää itse myös pääosaa. Gervaisin esikoisohjauksen ensi-ilta oli 2. lokakuuta 2009. Elokuva kertoo maailmasta jossa ei tunneta valehtelua, kunnes Gervaisin esittämä hahmo Mark oivaltaa valehtelun taidon. Muissa osissa esiintyvät muun muassa Jennifer Garner, Rob Lowe, Louis C.K. ja Tina Fey.
Eeva Soivio
Eeva Soivio (s. 31. tammikuuta 1976 Seinäjoki) on suomalainen näyttelijä.
Soivio on opiskellut Teatterikorkeakoulussa, josta hän valmistui teatteritaiteen maisteriksi vuonna 2002. Kristian Smeds kiinnitti Soivion suoraan Teatterikorkeakoulusta näyttelijäksi Kajaanin kaupunginteatteriin, jossa Soivio näytteli vuosina 2002–2005. Vuodesta 2006 alkaen hän on ollut kiinnitettynä vakituisena näyttelijänä helsinkiläisessä KOM-teatterissa.
KOM-teatteri, vuodesta 2006
- Vallankumous Ohj. Lauri Maijala Roolit: Rv. Perander, Hellu 2014
- Kolme sisarta Ohj. Lauri Maijala Rooli: Masha 2013
- Karkkipäivä Ohj. Pekka Milonoff Rooli: Katri 2012
- Vadelmavenepakolainen Ohj. Arn-Henrik Blomquist Rooli: Useita 2011
- Kalavale Ohj. Pekka Milonoff Rooli : Saunakukka Parantainen 2009
- Kolmas Ohj. Johanna Freundlich Rooli: Veera 2008
- Kohti Ohj. Pekka Milonoff Rooli: Anna 2008
- Vanja-eno Ohj. Pekka Milonoff Rooli: Jelena 2007
- Pidän Sinusta Huolta Ohj. Tuomo Aitta Rooli: Minna Kurkela 2006
- Täällä Pohjantähden Alla Ohj. Pekka Milonoff Rooli: Elina 2006
Kajaanin Kaupunginteatteri, 2002-2005
- Huhtikuun Noita Ohj. Fiikka Forsman Rooli: Desiree 2005
- Kolme sisarta Ohj. Kristian Smeds Rooli: Olga 2004
- Pirut ja Enkelit Tanssillinen teatteriesitys. Ohj. Samuli Reunanen koreografia Sonja Ryhänen Rooli: Piru-Parka 2004
- Woyzeck Ohj. Kristian Smeds Rooli: Marie 2003
Muita esityksiä
- Kutsumattomia Vieraita Ohj. Reko Lundan Rooli: Netta Kansallisteatteri 2006
- Solveigin Laulu Ohj. Fiikka Forsman Rooli: Solveig Turun Kaupunginteatteri 2005
Elokuva
- Karhuherra Paddington, äidin rooli, Dubbaus Werne 2014
- Miten Meistä Tuli Ystäviä, Emmin rooli Ohj. Jarmo Lampela Kom elokuva 2013
- Joulutarina, Aleksandran rooli, Ohj. Juha Wuolijoki Snapper Films elokuva 2007
- Arvon Veli, bussikuskin rooli, Ohj. Mika Lehtinen YLE TV Elokuva 2004
Televisio
- Punainen Kolmio, Minni Asikaisen rooli, Ohj. Heidi Köngäs YLE TV 2015
- Ihan Sama, Anna Oittisen rooli, Ohj. Jarmo Lampela YLE TV 2014
- Toisen Kanssa Johannan rooli, Ohj. Lauri Nurkse 2014
- Napamiehet Ohj. Janne Reinikainen BUFO 2014
- Jumalan Kaikki Oikut, Marjukan rooli, Ohj. Jarmo Lampela 2006
Radio
- Risto Räppääjä Ohj. Tarja Jakunaho YLE Kuunnelma 2012
- Hissitarinoita Ohj. Pekka Kyrö YLE Kuunnelma 2008
- Krokotiili Gena Ohj. Juha Wuolijoki YLE kuunnelma
- Meänkylä Ohj. Tarja Jakunaho YLE Kuunnelma
- Täällä Pohjantähden alla Ohj. Mm. Tarja Jakunaho YLE Kuunnelma
Musiikki
- Kun ei parempaan pysty -musiikkiteatteri Ohj. Heidi Räsänen 2007
- liman tyttöjä -lauluyhtye 1998 lähtien
Bokon kieli
Boko on Beninissä ja Nigeriassa asuvien bokojen puhuma mandelainen kieli. Sen puhujamääräksi on arvioitu 155 000 henkeä, joista noin 100 000 asuu Beninissä ja 55 000 Nigeriassa.
Bokoa puhutaan historiallisella Borgun alueella. Beninissä puhujat asuvat etupäässä Borgoun departementin Kalalén ja Aliborin departementin Ségbanan kunnissa. Nigeriassa puhuma-alue käsittää Nigerin osavaltion Borgun ja Kebbin osavaltion Bagudon paikallishallintoalueet.
Boko kuuluu mandekielten kaakkoishaaran itäryhmään. Sen lähimmät sukukielet ovat busa ja bokobaru. Beninissä ja Nigeriassa puhutut murteet poikkeavat toisistaan.
Suurin osa bokoista osaa hausaa. Beninissä monet heistä puhuvat myös ranskaa tai baribaa ja Nigeriassa englantia tai jorubaa. Mokolet käyttävät bokoa toisena kielenään.
Bokoa kirjoitetaan latinalaisella kirjaimistolla. Sitä käytetään jonkin verran lukutaito-opetuksessa ja kirkollisessa toiminnassa.
Kohtalokas sunnuntai
Kohtalokas sunnuntai (Les Dimanches de Ville-d’Avray) on Serge Bourguignonin ohjaama ranskalainen draamaelokuva vuodelta 1962. Se perustuu Bernard Eschasseriaux’n romaaniin, ja kirjailija oli mukana sovittamassa romaaniaan elokuvakäsikirjoitukseksi.
Juoni
Pierre kärsii traumasta ja muistinmenetyksestä, jonka hän on saanut Vietnamin sodassa hänen sotilaskoneensa pudottua ja tapettua paikallisen lapsen. Hän alkaa toipua leikkiessään ja jutellessaan pienen Cybèle-tytön kanssa. Hän tekeytyy sisäoppilaitoksessa asuvan tytön isäksi päästäkseen tapaamaan tätä aina sunnuntaisin. Ihmiset kuitenkin käsittävät suhteen väärin ja tapahtumat saavat järkyttävän käänteen.
Vastaanotto
Paula Talaskivi piti ensi-ilta-arvostelussaan Kohtalokasta sunnuntaita persoonallisena aihevalintana nuorelle uuden aallon ohjaajalle. Hän ihasteli myös elokuvan runollista tunnelmaa, pienen Patricia Gozzin roolisuoritusta ja Henri Decaën kuvausta.
Kohtalokas sunnuntai palkittiin parhaana vieraskielisenä elokuvana vuoden 1963 Oscar-gaalassa. Se oli ehdolla myös käsikirjoituksestaan.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Torvikit
Torvikit (Onosma) on kasvisuku, joka kuuluu lemmikkikasvien heimoon. Siihen sisältyy noin 250 lajia. Suvun kasveja käytetään monivuotisina koristekasveina.
Silje Øyre Slind
Silje Øyre Slind (s. 9. helmikuuta 1988) on norjalainen maastohiihtäjä, joka edustaa Oppdal IL -seuraa. Hänen kaksoissiskonsa Astrid Øyre Slind ja pikkusiskonsa Kari Øyre Slind ovat myös maastohiihtäjiä.
Ghost Brothel
Ghost Brothel on suomalaisen heavy metal -yhtyeen The Black Leaguen viides studioalbumi, joka julkaistiin 15. huhtikuuta 2009.
Stephen Hunt
thumb|Stephen Hunt Stephen Hunt (s. 1. elokuuta 1981 Waterford, Irlanti) on irlantilainen jalkapalloilija, pelipaikaltaan laitalinkki. Hän edusti Englannissa vuosina 1999–2016 Crystal Palacea, Brentfordia, Readingiä, Hull Cityä, Wolverhampton Wanderersia, Ipswich Townia ja Coventry Cityä. Hunt valittiin Irlannin maajoukkueeseen EM-kilpailuihin 2012. Kaikkiaan hän pelasi 39 maaottelua ja teki niissä yhden maalin vuosina 2007–2012.
AMD Bulldozer
AMD Bulldozer on AMD:n mikroarkkitehtuuri- ja suoritinperhe. Saman arkkitehtuurin eri sukupolvet, Bulldozer, Piledriver, Steamroller ja Excavator, on tunnistettavissa suorittimen Family 15h tunnuskoodista. Tähän perustuvat suorittimet tulivat markkinoille lokakuussa 2011. 15h-sarja on seuraaja AMD K10 -arkkitehtuurille. Sarjan suorittimia markkinoitiin pääasiassa AMD FX -tuotemerkillä.
Arkkitehtuurin seuraaja on AMD Zen, johon pohjautuvia suorittimia myydään Ryzen-, Threadripper- ja Epyc-malleina.
Bulldozer
Bulldozer-pohjaiset suorittimet valmistettiin 32 nanometrin valmistusprosessilla GlobalFoundriesin tehtailla.
Bulldozerin rakenne perustuu kahdesta ytimestä koostuvaan moduliin, jossa ytimillä on yhteinen L2-välimuisti, L1-käskyvälimuisti, käskynhaku- ja käskyndekoodauslogiikka sekä liukulukuyksikkö mutta erilliset kokonaislukudatapolut ja L1-datavälimuistit.
Molemmissa kokonaislukuytimissä on kaksi ALUa ja kaksi AGUa jotka kykenevät suorittamaan yhteensä neljä itsenäistä arimeettista laskutoimitusta ja neljä muistioperaatiota kellojaksossa yhdessä moduulissa.
Ennen julkaisua kerrottiin suorittimessa olevan "Flex FP" -ratkaisu, jossa yksi liukulukuyksikkö (FPU) on jaettu kahden ytimen välillä: 16-ytimisessä suorittimessa olisi kahdeksan liukulukuyksikköä. Flex FP -yksiköt voivat suorittaa 256-bittisiä liukulukukomentoja AVX-käskylaajennoksella. AVX-yhteensopiva ohjelmakoodi voi suorittaa "kahdeksan 32-bittistä tai neljä 64-bittistä komentoa kellojaksoa kohden". Flex FP koostuu kahdesta 128-bittisestä FMAC-yksiköstä, jotka voivat suorittaa FMAC-, FADD- ja FMUL-käskyjä joko yhdistettynä 256-bittisenä tai jaettuna kahdeksi 128-bittiseksi käskyksi.
Lisäksi L1-käskyvälimuistin joukkoassosiatiivisuus oli liian pieni suhteessa välimuistin kokoon siten että yhden välimuistisetin koko oli suurempi kuin virtuaalimuistisivun koko, joka johti välimuistin aliasointiongelmaan, joka hidasti suoritinta selvästi tietyissä tilanteissa. Välimuistiongelmiin julkaistiin myöhemmin korjauksia, joilla suorittimen suorituskykyä pystyttiin parantamaan muutamilla prosenteilla.
Jotta piiri kellottuisi lähellä alkuperäistä tavoitekellotaajuutta, sitä käytettiin melko suurella jännitteellä, ja lopputuloksena suorittimet kuluttivat paljon virtaa ja niiden yhden säikeen suorituskyky oli silti vastaaviin Intelin suorittimiin nähden heikko. Bulldozerien suorituskyky oli myös merkittävästi huonompi kellolta kellolle vertailussa Intelin Sandy Bridge -suorittimiin nähden.
Suoritinmallit
Seuraavat AMD FX -sarjan suorittimet käyttävät Bulldozer mikroarkkitehtuuria:
Lisäksi AMD Opteron mallit 4200 ja 6200 (Valencia ja Interlagos) käyttävät Bulldozer-mikroarkkitehtuuria. Malleissa on neljästä kuuteentoista ydintä ja 8 tai 16 megatavua L3-tason välimuistia.
Piledriver
Piledriver on AMD:n toisen sukupolven Bulldozer-arkkitehtuurin suoritinsukupolvi. Piledriverissä AMD keskittyi vähentämään virrankulutusta ja tekemään suorittimen toimintaan pieniä viilauksia, jotka tasapainottivat suorituskykyä selvästi. Samalla kellotaajuksia saatiin korotettua hieman sekä kellokohtaista suorituskykyä parannettua. Markkinoilla suoritin ei pärjännyt kovin hyvin, sillä Intel oli ehtinyt julkaista Sandy Bridge- ja Ivy Bridge -mikroarkkitehtuurin suorittimet, jotka tarjosivat sekä selvästi parempaa yhden säikeen suorituskykyä että pienempää virrankulutusta. Monen säikeen suorituskyvyssäkin Piledriver oli vain tasoissa näiden kanssa, eivätkä kovin monet ohjelmat osanneet hyödyntää kunnolla montaa säiettä.
Yksi oleellinen muutos Piledriverissa oli Bulldozerissa olleen rikkinäisen ja siksi pois päältä kytketyn kokonaislukujakolaskuyksikön korjaaminen ja kytkeminen päälle; Bulldozerissa jakolaskut suoritettiin mikrokoodilla piirin muita yksiköitä käyttäen, joka oli hitaampaa.
Piledriver-ytimiä käytettiin kahdessa eri piirissä, kahdeksan ydintä sisältävässä AMD FX- ja AMD Opteron-nimillä myydyssä piirissä sekä 4-ytimisenä APU-piirinä jossa samalla piirillä oli myös näytönohjain. Piledriverin seuraaja oli Steamroller-arkkitehtuuri, joka edelleen perustui siihen mutta sisälsi suurempia parannuksia.
Suoritinmallit
Seuraavat AMD FX -sarjan suorittimet käyttävät Piledriver mikroarkkitehtuuria:
Lisäksi mikroarkkitehtuuria käytettiin A-sarjan APU-malleissa.
Steamroller
Steamroller on jatkoa AMD:n kolmannen sukupolven Bulldozer-arkkitehtuurin suoritin. Steamroller on suora seuraaja Piledriver suorittimelle. Steamroller-suorittimessa AMD jatkaa aiemmista Bulldozer-sukupolven suorittimista tutulla moduulilinjalla jossa yksi fyysinen suoritinydin kykenee ajamaan kahta säiettä yhtä aikaa.
Steamrollerissa oleellisimmat muutokset Piledriveriin nähden olivat käskyvälimuistin koon puolitoistakertaistaminen 64 kibitavusta 96 kibitavuun, sekä käskydekooderin monistaminen molemmille ytimille; Aiemmissa Bulldozer-johdannaisissa suorittimissa oli modulin molemmille ytimille yhteinen käskydekooderi. Erilliset dekooderit molemmille ytimille auttoivat selvästi monen säikeen suorituskykyä, mutta eivät vaikuttaneet yhden säikeen suorituskykyyn. Käskyvälimuistin koon kasvattaminen sen sijaan auttoi sekä yhden että monen säikeen suorituskykyyn.
Steamrollerin sisältänyt Kaveri-piiri valmistettiin uudemmalla ja halvemmalla 28 nm valmistustekniikalla jossa ei käytetty SOI-eristekerrosta, minkä takia se toimi pienemmillä kellotaajuuksilla kuin aiemmat 32 nm SOI-tekniikalla varustetut piirit.
Excavator
Excavator on AMD:n neljännen sukupolven Bulldozer-arkkitehtuuriin perustuva suoritin. Kuten edeltäjäänsä Steamroller-suoritinta, Excavatoria ei julkaistu High End-sarjaan vaan pysyttäydyttiin kannettavien tietokoneiden suorittimissa ja APU-suorittimissa. Excavator on myös ensimmäinen HSA 1.0 yhteensopiva suoritin eli se kykenee käyttämään näytönohjainta ja suoritinta saumattomasti yhteen mikäli ohjelma tukee HSA toimintoja. Suoritin valmistetaan 28 nanometrin valmistusprosessilla.
Excavatorissa oli aiempia Bulldozer-johdannaisia tasapainoisempi välimuistirakenne; L1-datavälimuistin koko tuplattiin 16 kibitavusta 32 kibitavuun, ja L2-välimuistin koko puolitettiin kahdesta mebitavusta yhteen. Lisäksi piirin fyysinen suunnittelu oli tehty käyttäen kellotaajuusoptimoitujen logiikkakirjastojen sijasta pinta-ala- ja virrankulutusoptimoituja kirjastoja, minkä takia Excavatorilla saavutettiin hiukan pienempi maksimikellotaajuus kuin Stamrollerilla, mutta virrankulutus oli selvästi pienempi.
Kiistat
AMD haastettiin oikeuteen väittäen, että asiakkaita johdettiin harhaan ilmoittamalla suorittimissa olevan enemmän ytimiä kuin todellinen määrä. Kanteen mukaan Bulldozerissa mainostettiin olevan kahdeksan ydintä kun todellisuudessa niitä oli neljä. AMD sopi kiistan maksamalla 12,1 miljoonaa dollaria hyvityksiä FX-8000/9000 -sarjan suorittimia ostaneille. Kiista koski ytimien määrän lisäksi jaettua liukulukuyksikköä, joka ei antanut vastaavaa suorituskykyä kuin erillinen yksikkö. Bulldozer-mikroarkkitehtuuri käytti moduuleja, joissa oli kaksi ALU-yksikköä ja jaettu liukulukuyksikkö. AMD oli ilmoittanut ytimien määrän ALU-yksiköiden mukaan, mutta suorituskyky ei ollut vastaava kuin kilpailijalla.
Idännikatori
Idännikatori (Nicator gularis) eli aiemmalta nimeltään helmibulbulilepinkäinen on eteläisessä Afrikassa elävä nikatoreihin kuuluva varpuslintu. Bulbulilepinkäisten suku on toisinaan sijoitettu kuuluvaksi bulbulien, lepinkäisten tai afrikanlepinkäisten heimoon. Nykyään muun muassa ITIS katsoo sen kuuluvan bulbuleihin
Koko ja ulkonäkö
Kooltaan idännikatori on noin 21 cm. Lajin pää, selkä, pyrstö ja siivet, lukuun ottamatta valkoisia siipisulkien kärkiä, ovat väriltään oliivinvihreän ruskehtavat. Vatsa on väriltään valkea. Linnun nokka ja koivet ovat väriltään harmaat. Pyrstö on pitkähkö.
Elinympäristö, elintavat ja ravinto
Idännikatorit elävät metsä-, pensas- ja ruohikkoalueilla, usein veden, esimerkiksi jokien, läheisyydessä. Yleensä lajin yksilöt elävät yksin. Laji on arka ja piileskee mielellään lehvästön suojissa, mutta se paljastaa itsensä usein laulullaan.
Laji tekee harvahkon pesänsä oksista ja risuista maanpinnan lähistölle pensaikkoon. Naaras munii yleensä kahdesta kolmeen valkeaa munaa.
Ravintonaan idännikatorit käyttävät pääasiassa selkärangattomia.
José Catalá
José Manuel Catalá Mazuecos (s. 1. tammikuuta 1985 Villajoyosa, Espanja) on espanjalainen jalkapalloilija. Hän on edustanut Espanjan Primera Divisiónissa Villarrealia, Kyproksen jalkapalloliigassa Apollon Limassolia ja Kreikan Superliigassa Veriaa. Vuodesta 2015 hän on pelannut alemmilla sarjatasoilla. Hän on pelipaikaltaan keskus- tai vasen laitapuolustaja.
Seurajoukkueura
Catalá siirtyi Villarrealin reservijoukkueeseen kaudeksi 2009–2010 sen pelatessa Espanjan toiseksi korkeimmalla sarjatasolla Segunda Divisiónissa. Joukkue pelasi hyvän kauden sijoittuen seitsemänneksi. Hän pelasi kauden aikana 33 ottelua ja teki niissä yhden maalin.
Seuraavaksi kaudeksi 2010–2011 Catalá nousi Villarrealin edustusjoukkueeseen. Hän pelasi kauden aikana 16 pääsarjaottelua ja teki yhden maalin, tammikuussa Almeríaa vastaan. Kaudella 2011–2012 hän pelasi 13 pääsarjaottelua. Kaudella 2012–2013 hän edusti toisella sarjatasolla Real Murciaa. Syksyn 2013 hän pelasi Kyproksella ja kauden 2014–2015 Kreikassa, minkä jälkeen hän palasi Espanjaan.
Vahakukat
Lajeja
Vahakukkien lajeista iso-, pikku- ja kierrevahakukkaa kasvatetaan yksivuotisina koristekasveina.
Arvid Liljelund
thumb|Arvid Liljelund: [[Kansanpukujen osto Säkylässä (1878).]] Emanuel Arvid Liljelund (20. tammikuuta 1844 Uusikaupunki – 21. heinäkuuta 1899 Uusikaupunki) oli suomalainen taidemaalari. Liljelund opiskeli Suomen Taideyhdistyksen piirustuskoulussa Turussa 1863–1864 ja Helsingissä 1864–1865. Hän jatkoi sitten opintojaan Düsseldorfin taideakatemiassa Saksassa 1866–1869. Hän alkoi pitää näyttelyitä vuodesta 1870 lähtien.
Keith Andrews (jalkapalloilija)
thumb|Keith Andrews Keith Andrews (s. 13. syyskuuta 1980 Dublin, Irlanti) on irlantilainen jalkapalloilija, pelipaikaltaan keskikenttäpelaaja. Hän edusti Englannin Valioliigassa Wolverhampton Wanderersia, Blackburn Roversia ja West Bromwich Albionia sekä pelasi myös alemmilla sarjatasoilla useissa englantilaisseuroissa.
Arvid Liljelund
Liljelund toimi opettajana Suomen Taideyhdistyksen piirustuskoulussa 1869–1876 sekä myöhemmin opettajana ja johtajana Viipurien Taiteen ystävien piirustuskoulussa 1891–1899.
Keith Andrews (jalkapalloilija)
Andrews valittiin Irlannin maajoukkueeseen EM-kilpailuihin 2012. Hän pelasi kaikkiaan 35 maaottelua ja teki niissä kolme maalia vuosina 2008–2012.
Arvid Liljelund
Liljelund oli arvostettu ja palkittu maalari. Hän sai Pietarin taideakatemian arvonimen Ensiluokan taiteilija. Liljelund maalasi tarkkoja kansatieteellisiä kuvauksia talonpoikaistupien sisustuksesta ja kansanpukuja käyttävistä ihmisistä. Hän teki maalausretkiä erityisesti ruotsinkielisen Pohjanmaan rannikolle mutta myös muualle Suomeen. Liljelund vietti kesiään synnyinkaupungissaan Uudessakaupungissa ja teki maisemamaalauksia Uudenkaupungin saaristosta. Hänen töistään on tehty postikortteja jo sata vuotta sitten. Monet korteista tehtiin värillisinä. Kustantajana oli muun muassa Oy Launis Ab.
Teoksia
thumb|Arvid Liljelund: Kellonvaihto (1880).
Ryppyrasvaa
Ryppyrasvaa on Tyyne ja Martta -huumoriduon toinen pitkäsoittoalbumi. Martta (Tarja Jykylä) on kirjoittanut kaikkien kappaleiden tekstit. Kappaleiden tuottaja on Petri Kokko
Kappaleet
Kaikki kappaleet sanoittanut Tarja Jykylä.
Mikko Metsämäki
Mikko Verneri Metsämäki (s. 1974) on suomalainen toimittaja ja kirjailija, joka työskentelee Kauppalehti Option toimituspäällikkönä. Hän on työskennellyt aiemmin Kauppalehden uutispäällikkönä ja toimittajana, Markkinointi & Mainonta -lehden toimituspäällikkönä, toimitussihteerinä Ulkopoliittisessa instituutissa ja toimittajana Ylioppilaslehdessä ja Yleisradiossa. .
Keith Fahey
thumb|Keith Fahey Keith Fahey (s. 15. tammikuuta 1983 Dublin, Irlanti) on irlantilainen entinen jalkapalloilija, pelipaikaltaan oikea puolustaja. Fahey valittiin Irlannin maajoukkueeseen EM-kilpailuihin 2012.
Mikko Metsämäki
Metsämäki kirjoitti "otsikkoasiantuntijana" blogia Elämää otsikoissa, jonka aiheena olivat otsikot. Blogi oli osa Markkinointi & Mainonta -lehden hanketta, jossa selvitettiin itsensä brändäämistä.
Metsämäki on ollut useasti vieraana Raimo Tyykiluodon juontamassa Yleisradion 12 Diktaattoria podcastissa. . Hän on suomentanut vuonna 2007 suomeksi ilmestyneen Karl Shaw'n teoksen Hullut diktaattorit.
Esa Mäkinen
Esa Mäkinen (s. 1980) on suomalainen toimittaja ja kirjailija. Hän työskentelee Helsingin Sanomien toimituspäällikkönä. Hän on aikaisemmin työskennellyt HS:n kulttuuritoimituksessa, Ylioppilaslehden päätoimittajana, Kansan Uutisten toimittajana ja kirjallisuuslehti Kerberoksen toimitussihteerinä. Mäkisen esikoisromaani Totuuskuutio ilmestyi 2015.
Harmaalakkimuura
Harmaalakkimuura (Percnostola arenarum) on puumuurien heimoon kuuluva varpuslintu.
Harmaalakkimuuraa tavataan Perussa Loreton alueella, ja sen levinneisyysalueen pinta-ala on noin 33 800 km2. Vuonna 2018 sen kannaksi arvioitiin 1 000–2 499 yksilöä. Pienen populaation vuoksi laji on luokiteltu vaarantuneeksi.
Anders Parviainen
Anders (Antti) Parviainen (29. joulukuuta 1848 – lokakuussa 1887) oli suomalainen tukkukauppias.
Parviaisen vanhemmat olivat Juho Ollinpoika Parviainen (1808–1868) ja Walborg Parviainen (1808–1872). Hän oli naimisissa Olga Maria Kleinehin (s. 1854) kanssa jonka isä oli saksalaissyntyinen ravintoloitsija Louis Kleineh. Heidän lapsiaan olivat taidemaalari ja -graafikko Oscar Parviainen ja Olga Maria Matilda Adèle Parviainen (1879–1956) joka oli naimisissa liikemies Leopold Lerchen kanssa. Anders Parviaisen vanhempi veli oli kauppias ja teollisuusmies Johan Parviainen.
Parviainen perusti vuonna 1874 yhdessä A. W. Winterin kanssa paloöljyn ja suolan tukkukauppaa sekä siirtomaatavara- ja rautakauppaa harjoittaneen toiminimen Parviainen & Winter. Winterin kuoltua 1878 hänen tilalleen liikkeen osakkaaksi tuli K. H. Renlund ja liikkeen nimeksi muuttui A. Parviainen & Co. Parviainen ja Renlund eriyttivät liiketoimintansa 1884 jolloin siirtomaatavarakauppa jäi Parviaiselle ja rautakauppapuoli siirtyi Renlundille. Renlund toimi kuitenkin edelleen A. Parviainen & Co:n öljyntuontiliikkeen johtajana 1887–1901 ja hän oli A. Parviainen & Co Oy:n toimitusjohtajana 1901–1908.
A. Parviainen & Co:n toiminta päättyi 1928 mutta tukkukaupan harjoittaminen oli jo loppunut aikaisemmin. Yhtiön toimitusjohtajina olivat K. H. Renlund vuoteen 1908 saakka ja hänen jälkeensä Parviaisen vävy Leopold Lerche. Yhtiö purettiin pian Lerchen kuoleman jälkeen.
Glenn Whelan
thumb|Glenn Whelan Glenn Whelan (s. 13. tammikuuta 1984 Dublin, Irlanti) on irlantilainen jalkapalloilija, pelipaikaltaan puolustava keskikenttäpelaaja. Hän edustaa skotlantilaisseura Heart of Midlothiania. Aiemmin hän on edustanut muun muassa Englannissa Sheffield Wednesdayta, Stoke Cityä ja Aston Villaa.
Whelan on pelannut Irlannin maajoukkueessa 89 ottelua ja tehnyt niissä kaksi maalia vuodesta 2008 alkaen. Hän kuului maajoukkueeseen EM-kilpailuissa 2012 ja 2016.
Jepuan kirkko
Jepuan kirkko on nykyisin Uuteenkaarlepyyhyn kuuluvan entisen Jepuan seurakunnan kirkko. Kirkko rakennettiin puusta vuonna 1861 ja vastaavana mestarina toimi Johan Erik Romar.
Kirkko on tasavartinen ristikirkko, jossa oli alun perin ristikeskustasta kohoava keskustorni. Tämä jouduttiin kuitenkin rakenteellisista syistä purkamaan ja uusi kellotapulinakin toimiva torni rakennettiin alttarilta katsottuna vastakkaisen sakaran päähän vuonna 1876. Kolmiosaisen tornin alin osa on nelikulmainen ja ylin lyhty kahdeksankulmainen. Tornin rakensi Lars Petter Kjäldström. Kirkon sisäkatteena on lautaholvaus.
Kirkkoa on remontoitu ainakin vuosina 1880, 1884, 1908, 1927 1951 ja 1967. Nykyisellään kirkossa on istumapaikkoja 600 ihmiselle. Kirkossa on kahdet urut, joista uudemmat ovat vuodelta 1963. Ne ovat 2-sormioiset ja 14-äänikertaiset. Urut on rakentanut saksalainen Gebr. Jehmlich GmbH. Vanhat, 6-äänikertaiset urut ovat peräisin Pietarsaaren maaseurakunnan kirkosta, josta ne siirrettiin Jepualle jo vuonna 1888. Urkujen alkuperä ja ikä ei ole tarkkaan tiedossa, mutta niiden otaksutaan olevan Henrik Kahelinin rakentamat vuonna 1774.
Kirkon alttaritalu on nimeltään ”Jeesus ja Maria Magdaleena ylösnousseen Vapahtajan haudalla” ja sen on maalannut Alexandra Frosterus-Såltin vuonna 1906. Kirkossa säilytetään myös vanhaa keskiajalta peräisin olevaa Pyhän Olavin puuveistosta, joka kuningas Davidiksi muutettuna oli alun perin kiinnitetty vanhojen urkujen fasadiin.
Sammakonkitakasvit
Sammakonkitakasvit (Philydraceae) on pieni kasviheimo koppisiemenisten yksisirkkaislahkossa Commelinales.
Tuntomerkit
Kasvit ovat ruohoja ja usein villakarvaisia. Lehdet sijaitsevat kahdessa rivissä syrjittäin ja ovat miekkamaisia, tai lehdet ovat liereitä suvussa Philydrella. Kukat sijaitsevat ryhmissä kookkaiden suojuslehtien hangoissa. Kukat ovat avoinna vain päivän ja ovat vastakohtaisia. Kehäkiehkurat ovat erilaistuneet, mutta silti molemmat ovat terälehtimäisiä. Ulkokiehkuran ja sisäkiehkuran varren puoleiset kehälehdet ovat yhdistyneet ja varresta poispäin oleva ulkokiehkuran pariton kehälehti on kookas ja toisista erillinen, sisäkiehkuran vastaava terälehti on pieni ja hetiöön kiinnittynyt, paitsi suvussa Helmholtzia. Näin kehä näyttää kaksilukuiselta. Heteitä on vain yksi. Kussakin emilehdessä on paljon siemenaiheita. Siemenessä on pitkä alkio ja alkioripustin eli suspensori on tuskin kehittynyt. Kromosomiluku n = 8, 16, 17.
Levinneisyys
Heimon kasvit kasvavat Länsi-, Itä- ja Pohjois-Australiassa, Uudessa-Guineassa ja Kaakkois-Aasiassa. Sammakonkita (Philydrum lanuginosum) esiintyy suurimmassa osassa heimon levinneisyysaluetta; muilla lajeilla sitä vastoin on paikallinen levinneisyys Uudessa-Guineassa ja Australiassa.
Luokittelu
Sammakonkitakasvit (Philydraceae), kenguruntassukasvit (Haemodoraceae) ja vesihyasinttikasvit (Pontederiaceae) muodostavat Commelinales-lahkon evoluutiopuussa kladin, jonka kasvien soluissa ei ole piidioksidikappaleita, mutta oksalaattikiteitä on. Kehälehdissä (tepaaleissa) on tanniinisoluja, istukoissa kivisoluja, ja hedelmä on verhiön suojaama.
Heimossa on neljä sukua ja viisi lajia. Heimon evoluutiopuun haaroittuminen lienee alkanut noin 33 tai toisen arvion mukaan 47 miljoonaa vuotta sitten.
Stephen Kelly
Whelan valittiin Irlannin maajoukkueeseen EM-kilpailuihin 2012. Hän pelasi kaikkiaan 39 maaottelua vuosina 2006–2014.
Darren O’Dea
thumb|Darren O’Dea Darren O’Dea (s. 4. helmikuuta 1987 Dublin, Irlanti) on irlantilainen jalkapalloilija, pelipaikaltaan puolustaja. Hän edustaa Englannin mestaruussarjassa pelaavaa Leeds Unitedia. O’Dea valittiin Irlannin maajoukkueeseen EM-kilpailuihin 2012.
619
Kuolleita
Muhammadin vaimo Khadijah ja setä Abu Talib kuolivat.
Cuzconlaulumuura
Cuzconlaulumuura (Hypocnemis subflava) on puumuurien heimoon kuuluva varpuslintu.
Cuzconlaulumuuraa tavataan Boliviassa, Brasiliassa ja Perussa, ja sen levinneisyysalueen pinta-ala on noin 697 000 km2. Lajia on kuvattu melko yleiseksi tai yleiseksi, ja se on luokiteltu elinvoimaiseksi.
Kipinän hetki
Kappaletta ovat olleet säveltämässä ja sanoittamassa Robinin ja Elastisen lisäksi Jimi Constantine sekä Mikko Tamminen. Robin ja Jimi Constantine olivat aloittaneet kappaleen teon jo tammikuussa 2014, mutta Robin ei ollut ollut tyytyväinen kappaleen lopputulokseen. Saadakseen kappaleesta ”aggressiivisemman” hän päätti pyytää Elastisen kappaleelle mukaan, joka kirjoitti omat osuutensa. Robinin mukaan kappale kertoo periksiantamattomasta asenteesta, ja intohimosta elämää ja tekemisiään kohtaan. Kappale kertoo myös palavasta halusta toteuttaa itseään.
24. huhtikuuta 2015 kappaleesta julkaistiin Joonas Kenttämiehen ohjaama musiikkivideo. Videolla esiintyvät artistien itsensä lisäksi Kiira Korpi, Pekka Hyysalo, Jari Kurri ja Raimo Helminen sekä jääkiekon junorijoukkue. Video julkaistiin YouTubessa Robinin Vevo-kanavalla 23. huhtikuuta 2015.
Listamenestys
Kappale on menestynyt hyvin eri listoilla. Latauslistalle ”Kipinän hetki” nousi singlejulkaisun myötä suoraan listan ensimmäiseksi, jossa se oli myös seuraavat kaksi viikkoa. Singlelistalla kappale on ollut parhaimmillaan kolmantena. Radiosoitossa kappale nousi listaviikolla 20/2014 11:nneksi soitetuimmaksi radiokappaleeksi.
Bertel Långhjelm
Curt Bertel Casimir Långhjelm (4. kesäkuuta 1903 Helsinki – 16. helmikuuta 1987 Helsinki) oli suomalainen teollisuusjohtaja, koulutukseltaan diplomi-insinööri. Hän sai vuorineuvoksen arvon 1962.
Långhjelm oli Wärtsilä-yhtymän apulaispääjohtaja 1951–1961, pääjohtaja 1962–1970, Suomen Metalliteollisuusyhdistyksen puheenjohtaja 1957–1959 ja Suomen Teollisuusliiton puheenjohtaja vuodesta 1960. Wärtsilän hallituksen varajäsen hän oli 1954–1955, jäsen 1956–1976 ja puheenjohtaja 1969–1976.
Toiminnanjohtaja
Yhdistyksen toiminnanjohtajan tehtävänä on hoitaa suomalaisessa yhdistyksessä juoksevia asioita. Toiminnanjohtaja on yhdistyksen hallituksesta erillinen toimielin. Toiminnanjohtajan nimikettä tai tehtäviä ei ole määritelty juridisesti. Jos toiminnanjohtajaa ei ole valittu, juoksevia asioita hoitaa hallituksen puheenjohtaja.
Maman-ti
Maman-ti oli 1800-luvun jälkimmäisellä puoliskolla vaikuttanut kiowa-intiaanien ylin henkimies, ja sotapäällikkö, jonka panos oli merkittävä monissa kiowien ja comanchien käymissä taisteluissa Yhdysvaltain sotilasyksiköitä vastaan Oklahoman ja Texasin rajaseuduilla.
Ulkonäöltään Maman-ti oli aristokraattisen komea ja pitkä mies. Hänellä oli kaksi vaimoa ja useita lapsia, joista punatukkainen Tejan-poika oli adoptoitu. Oman sukunsa keskuudessa Maman-tia kutsuttiin nimellä Owl Prophet (Pöllöprofeetta). Hänet tunnettiin myös esimerkiksi nimillä "Sky Walker" ja "Swan". Vaikka hän pysytteli suurten päälliköiden Kicking Birdin, Lone Wolfin ja Satantan varjossa, eikä tullut historiallisesti niin tunnetuksi kuin edellä luetellut kiowien johtajat, oli hän suuresti arvostettu niin oman kansansa kuin comanchienkin keskuudessa. Cheyennet pitivät Maman-tia suurena sankarina. Vuonna 1868 Everstiluutnantti George Armstrong Custerin järjestämän Washitan verilöylyn aikana Maman-ti pelasti sotilaiden julmuuksilta useita cheyennien naisia ja lapsia.
Maman-ti johdatti soturinsa vuonna 1870 menestyksekkäille ryöstöretkille, minkä ansiosta hänen vaikutusvaltansa kasvoi, ja hänet nähtiin yhä useammin mukana kiowien sotapartioissa. Hän omasi kyvyn nähdä tulevaisuuteen. Kun comanchien kilpaileva henkimies Isa-tai epäonnistui Adobe Wallsin taistelussa, oli Maman-tilla riittävästi arvovaltaa ja uskallusta järjestää onnistunut kostohyökkäys samaan paikkaan. Lone Wolf ja Satanta eivät lähteneet sotaretkille ilman Maman-tin suosiollisia ennustuksia voittoisista taisteluista.
Amerikkalaisten joukkojen voimaa oli kuitenkin hyödytön vastustaa ja Red Riverin monet taistelut vuonna 1874 saivat Maman-tin ja Lone Wolfin etsimään joukoilleen yhä uusia piilopaikkoja, ja suojautumaan musertavan ylivoiman alta. Palo Duron kanjoni pohjoisessa Texasissa osoittautui huonoksi valinnaksi talvileirille. Sotilaat löysivät paikan syksyllä samana vuonna, ja tekivät tuhoisan yllätyshyökkäyksen.
Helmikuussa 1875 Maman-ti ja Lone Wolf sotureineen antautuivat Yhdysvaltain joukoille Oklahomassa. Monien sotien johtajina ja kansankiihottajina heidät tuomittiin sotarikollisiksi ja lähetettiin vankeuteen Fort Marioniin Floridaan. Maman-ti, joka halveksi syvästi amerikkalaisten hyvänä ystävänä tunnettua kiowien ylintä johtajaa Kicking Birdiä, kertoi lähtiessään, ettei tämä eläisi enää pitkään. Kun Kicking Bird kuoli vähän myöhemmin, kiowat uskoivat Maman-tin myrkyttäneen hänet.
Saman vuoden aikana Maman-ti kuoli vankeudessa 28. heinäkuuta tautien uuvuttamana. Hän oli kuollessaan noin 40-vuotias.
Vaalealaulumuura
Vaalealaulumuura (Hypocnemis flavescens) on puumuurien heimoon kuuluva varpuslintu.
Vaalealaulumuuraa tavataan Brasiliassa, Kolumbiassa, Guyanassa ja Venezuelassa, ja sen levinneisyysalueen pinta-ala on noin 746 000 km2. Lajia on kuvattu melko yleiseksi tai yleiseksi, ja se on luokiteltu elinvoimaiseksi.
Sean St Ledger
thumb|Sean St Ledger Sean St Ledger (s. 28. joulukuuta 1984 Birmingham, Englanti) on irlantilainen jalkapalloilija, pelipaikaltaan puolustaja. Hän on edustanut useita englantilaisseuroja ja pelannut myös Yhdysvalloissa.
St Ledger valittiin Irlannin maajoukkueeseen EM-kilpailuihin 2012. Hän pelasi kaikkiaan 37 maaottelua ja teki niissä kolme maalia vuosina 2009–2013.
Carl Johan Lindeqvist
Carl Johan Lindeqvist (6. lokakuuta 1834 Padasjoki – 19. maaliskuuta 1900 Helsinki) oli suomalainen opettaja ja klassisten kielten asiantuntija, joka sai professorin arvon.
Lindeqvistin vanhemmat olivat kirkkoherra, filosofian tohtori Jakob Johan Lindeqvist ja Vilhelmina Lagerblad ja puoliso vuodesta 1861 Fanny Augusta Charlotta Lagerblad (k. 1917). Lindeqvist valmistui filosofian kandidaatiksi 1858 ja toimi sitten Helsingin yksityislyseon latinan ja kreikan opettajana vuoteen 1862, jolloin hän sai apurahan ulkomaan vierailuun valmistuakseen perustettavaksi suunnitellun normaalikoulun opettajaksi. Hänet valittiin tämän myöhemmin ruotsalaiseksi lyseoksi nimetyn koulun ensimmäiseksi klassisten kielten yliopettajaksi 1864, missä tehtävässä hän toimi kuolemaansa saakka. Koulun rehtorina Lindeqvist toimi vuodesta 1895. Hän julkaisi joukon oppikirjoja, kuten Latinsk elementarbok I-II (1871–1873), joka ilmestyi myös suomeksi (1874–1875) ja jonka kolmannen ruotsalaisen painoksen Lindeqvist toimitti itse suomeksi 1890. Tunnetuksi tuli myös Lindeqvistin teos Kreikan kielioppi (1881), joka julkaistiin suomeksi ja ruotsiksi. Siinä käytettiin ensimmäistä kertaa hyväksi vertailevan kielitieteen tuloksia. Lindeqvist toimi vt. sijaiskanslerin sihteerinä vuodesta 1897, papiston sihteerinä valtiopäivillä 1872–1891 sekä kirkolliskokouksen sihteerinä 1886. Professorin arvo hänelle myönnettiin vuonna 1889.
Jönköpings IK
Jönköpings Innebandyklubb (lyh. JIK) on ruotsalainen salibandyn erikoisseura Jönköpingistä. Sekä miesten että naisten edustusjoukkueet pelaavat Ruotsin korkeimmalla sarjatasolla - miehet Svenska Superligania ja naiset Superligania. Seuralla 450 jäsentä ja 14 juniorijoukkuetta, ja se on yksi maansa suurimmista salibandyseuroista. Miesten edusutusjoukkueella on 3 Ruotsin mestaruushopeaa ja 3 pronssia.
Hans Olsson
Hans Olsson (s. 27. elokuuta 1984 Mora) on ruotsalainen alppihiihtäjä. Hän edustaa IFK Mora Alpina -seuraa.
Ensimmäisen kerran hän kilpaili maailmancupissa Kvitfjellissa vuonna 2004. Ensimmäisen pistesijansa Olsson sai oltuaan kolmastoista Val d'Iseren super-yhdistetyssä joulukuussa 2005. Maailmancupissa hän on sijoittunut kaksi kertaa kolmen parhaan joukkoon.
Junioreiden MM-kisoissa vuonna 2004 hän voitti super-G:ssä kultaa. Åren MM-kisoissa 2007 hän oli mukana Ruotsin joukkueessa, joka sai joukkuekisasta hopeaa. Vuonna 2011 Garmisch-Partenkirchenin MM-kilpailuissa hän otti pronssia joukkuekilpailussa.
Kenguruntassukasvit
Kenguruntassukasvit (Haemodoraceae) on pieni kasviheimo yksisirkkaisten Commelinales-lahkossa.
Levinneisyys
Kenguruntassukasveja tapaa Amerikan trooppisen ja lämpimänlauhkeiden seutujen, Etelä-Afrikan ja Australian eräiden osien luonnossa; levinneisyyskuva on hajanainen.
Luokittelu
Kenguruntassukasvien suvut:
Käyttö
Kenguruntassuja kasvatetaan koristekasveiksi, huonekasveiksi kylmillä seuduilla.
Tulisolujen salaliitto
Tulisolujen salaliitto (, myös nimityksillä Conspiracy of Fire Nuclei, Cells of Fire ja Nuclei of Fire) on Kreikassa toimiva anarkistiryhmä. Ryhmä on tullut tunnetuksi iskuistaan muun muassa pankkeja, poliitikkoja ja suurlähetystöjä vastaan. SPF:n iskuista ei ole koitunut kuolonuhreja ja ryhmä on ilmoittanut vastustavansa tappavien pommien räjäyttämistä.
Ensimmäiset iskut
SPF teki ensimmäisen merkittävän iskunsa 21. tammikuuta 2008, kun se räjäytti Ateenassa ja Thessalonikissa yhteensä 12 pommia pankkeja ja autokauppoja vastaan pian puolenyön jälkeen. Ryhmä teki vuoden aikana useita tuhopolttoja noin kuukauden välein. 11. helmikuuta 2009 tapahtunut tuhopolttoaalto sai huomiota ulkomaisissa viestimissä, jotka seurasivat aktiivisesti Kreikan terrorismia. Toukokuussa SPF onnistui vaurioittamaan kahta kreikkalaista poliisiasemaa omatekoisilla pommeilla. Kesäkuussa ryhmä teki ensimmäisen iskun, jonka kohteena oli poliitikko. 2. syyskuuta SPF:n valmistama pommi vaurioitti Makedonian ja Traakian ministeriön rakennusta Thessalonikissa. Kolme viikkoa myöhemmin räjähtänyt pommi tuhosi kreikkalaisen poliitikon ulko-oven.
Syyskuisten iskujen jälkeen Kreikan poliisi teki kotietsinnän ryhmän Ateenan pohjoispuolella Chalándrissa sijaitsevaan turvataloon. Poliisi löysi rakennuksesta useita omatekoisia räjähteitä ja pidätti neljä 20–21-vuotiasta henkilöä. SPF kosti pidätykset räjäyttämällä 2. lokakuuta kaksi moottoripyörää lähellä Kreikan pääministerin Kóstas Karamanlísin puhepaikkaa. 30. lokakuuta ryhmän pommi vaurioitti europarlamentaarikko Mariétta Giannákoun taloa.
Uudet räjähteet
27. joulukuuta 2009 SPF teki yhdessä toisen anarkistijärjestön Guerilla Team of Terroristsin kanssa aiempia iskuja voimakkaamman pommin, joka tuhosi sisäänkäynnin Ethnikí Asfalistikí -vakuutusyhtiön ja Ethnikí Trápeza -pankin rakennukseen. Ennen iskuja SPF antoi iskusta vihjeen viestimille, ja henkilövahingoilta säästyttiin. Isku kuitenkin osoitti viranomaisille, että ryhmä oli päässyt käsiksi vaarallisiin räjähteisiin.
Kirjepommit lähetystöihin ja oikeudenkäynti
Ryhmä nuoria anarkisteja lähetti 1. ja 2. marraskuuta 2010 yhteensä 14 tai 15 kirjepommia eri maiden suurlähetystöihin. Pommit oli valmistettu ilotulitteista. United States Foreign Servicen entisen virkailijan John Brady Kieslingin arvion mukaan räjähteet oli tehty tarkoituksella sellaisiksi, etteivät ne aiheuta hengenvaaraa. Kreikan poliisi pidätti iskuista 22- ja 24-vuotiaat miehet, joilla epäillään olevan yhteyksiä SPF:ään. Miehillä oli pidätettäessä peruukit, luotiliivit ja Glock-pistoolit. Epäillyt ovat tutkintavankeudessa. Ryhmä kosti pidätykset räjäyttämällä 30. joulukuuta pommin kreikkalaisessa oikeustalossa. Pommi vahingoitti rakennusta sekä useita sen lähellä olleita ajoneuvoja.
Kreikka aloitti oikeudenkäynnin kolmeatoista Tulisolujen salaliiton epäiltyä jäsentä vastaan 17. tammikuuta 2011 Korydallóksen vankilan oikeussalissa. Syytettyjä syytetään muun muassa räjähteiden valmistuksesta ja niiden käyttämisestä pommi-iskuissa sekä kuulumisesta terroristijärjestöön. Oikeudenkäynnissä syytettyinä olivat:
1 Syytetyistä neljä on etsintäkuulutettu mutta kadoksissa.
2 Michális Nikolópoulos oli kadoksissa oikeudenkäyntien alkaessa, mutta pidätettiin 26. tammikuuta 2011. 3 Kreikan poliisi pidätti viisi uutta epäiltyä 14. maaliskuuta 2011.
Vastaajien vastustuksesta huolimatta Kreikan poliisi vaati kaikilta oikeudenkäyntiä seuraavilta henkilötodistusten antamista oikeudenkäynnin ajaksi. Oikeudenkäyntiä johtava tuomari kuitenkin ilmoitti, että poliisi ei saa tallentaa henkilötodistusten tietoja. Oikeudenkäynti jatkui 24. tammikuuta. Poliisi suojasi oikeudenkäyntejä tarkka-ampujilla, tiesuluilla ja sadoilla oikeustaloa suojanneilla poliiseilla.
SPF julkaisi 27. marraskuuta 2010 niin kutsutun solidaarisuuskutsun, jossa ryhmä kutsui kaikkia maailman vapaustaistelijoita lähettämään oman "hyökkäysmerkkinsä" kreikkalaisille tuomareille ja viranomaisille. Tähän mennessä muun muassa Kreikan Wienin suurlähetystöä on vandalisoitu ilmeisesti oikeudenkäyntiin liittyen. Rakennuksen seinää oli oikeudenkäynnin alkua seuranneena yönä sotkettu punaisella ja mustalla (anarkistilipun värit) maalilla. Isossa-Britanniassa on sytytetty bensakanisteri pankin edessä sekä poltettu turvallisuusyhtiön auto. Jälkimmäisen iskun tekijäksi ilmoittautui Night-Time Troublemakers -niminen ryhmä ja iskun kerrottiin olevan solidaarisuudenosoitus Tulisolujen salaliiton jäsenille sekä Kreikan poliisin aiemmin ampumalle Lámpros Foúntasille. Lisäksi Sveitsissä on poltettu oikeustalon sisäänkäynti, Turkissa isketty ilotulitteilla kauppakeskusta vastaan ja Puolassa maalattu pankin seinään teksti "Solidarity With Greece". 27. tammikuuta Kreikan Espanjan lähetystöön lähetettiin aseen luoteja sisältänyt kirje, johon oli liitetty teksti Olkaa varovaisia siinä, miten kohtelette vangittuja ihmisiä. 2. helmikuuta ryhmä lähetti Kreikan oikeusministeri Cháris Kastanídisin toimistoon kirjepommin. Pommista ilmoitettiin kuitenkin muiden iskujen tapaan ennakkoon ja poliisin pommiryhmä purki räjähteen. Tiedotteessaan SPF ilmoitti iskun olevan solidaarisuudenosoitus ryhmän vangituille jäsenille. 20. helmikuuta Piraeus Bankin konttori Votanikóksen kaupunginosassa Ateenassa sytytettiin palamaan. Seuraavana päivänä anarkistiryhmä Kansainvälinen Vallankumouksellinen Rintama räjäytti pommin Kreikan valtiovarainministeriön toimistolla Toúmpassa, Thessalonikissa. Aamulla 6. maaliskuuta Lámpros Foúntas Sissimuodostelma -niminen ryhmä sytytti Emporiki Bankin konttorin palamaan Kolonákissa, Ateenassa. Kansainvälinen Vallankumouksellinen Rintama teki toisen solidaarisuusiskun Tulisolujen salaliiton jäsenten puolesta 14. maaliskuuta, kun se sytytti PASOK-puolueen toimiston Sykiésissä, Thessalonikissa. Seuraavana päivänä Kaaoksen Soturit polttivat kaksi OTE:n eli Kreikan telekommunikaatioviraston ajoneuvoa Gérakasissa lähellä Ateenaa. 30. maaliskuuta Korydallóksen vankilan johtajalle lähetettiin Italian postimerkeillä varustettu kirjepommi, joka jäi kuitenkin kiinni vankilan turvatarkastuksissa. Pommi oli rakennettu CD-kotelon sisään ja sen voimanlähteenä toimi 9-volttinen paristo. Kreikan poliisi epäilee pommin lähettäjäksi italialaista Informal Anarchist Federation (FAI) -anarkistiryhmää. Iskuissa ei ole tiettävästi loukkaantunut ketään.
1. huhtikuuta 2011 viisi Tulisolujen salaliiton uutta vangittua jäsentä, Ólga Oikonomídou, Giórgos Polydóras, Giórgos Nikolópoulos, Damianós Boláno ja Chrístos Tsákalos, lähettivät vankilasta tiedotteen, jossa he tunnustivat olevansa Tulisolujen salaliiton jäseniä. Samassa tiedotteessa he kiittivät kaikista heidän puolestaan järjestetyistä mielenosoituksista ja kostoiskuista sekä ilmoittivat tukensa Chilen vankilassa olleille nälkälakkolaisille. 2. heinäkuuta ryhmä teki yhdessä kolmen muun anarkistiryhmän kanssa tuhopolttoiskun neljää poliisiautoa vastaan Néa Smýrnissä. Iskun sanottiin olevan osoitettu aiemmin toukokuussa vangitulle Theófilos Mavrópoulosille.
Ideologia
Tulisolujen salaliitto on ideologialtaan äärivasemmistolainen ja anarkistinen. John Kieslingin arvion mukaan SPF koostuu useista pienemmistä ryhmistä, joilla on omat ideologiansa ja tavoitteensa. Tulisolujen salaliiton nimeä on käytetty esimerkiksi Hollannissa tehdyssä iskussa Rabobank-pankkia vastaan. SPF on tehnyt iskuissaan yhteistyötä useiden muiden ryhmien kanssa, joista tärkeimpänä edelleenkin voimassa oleva liitto Nihilist Fraction -nimisen ryhmän kanssa.
Tulisolujen salaliiton iskujen kohteet ovat olleet pääasiassa kapitalismiin sekä Kreikan hallinto- ja oikeusjärjestelmään liittyviä. Lisäksi SPF on tehnyt useita niin kutsuttuja "solidaarisuusiskuja" vangittujen anarkistien ja anarkistiryhmien puolesta. SPF on kuitenkin ilmoittanut vastustavansa tappavia räjähteitä.
This Is War
This Is War on yhdysvaltalaisen rockyhtye 30 Seconds to Marsin kolmas albumi. Se julkaistiin 4. joulukuuta 2009.
Albumi ylsi Yhdysvalloissa Billboard 200 -listan sijalle 19. Suomessa se debytoi virallisen albumilistan sijalla 24, ja ylsi parhaimmillaan sijalle 19. Se pysyi listalla yhteensä 9 viikkoa.
FC Helsingborg
Floorball Club Helsingborg on ruotsalainen salibandyn erikoisseura Helsingborgista. Seuran miesten edustusjoukkue pelaa kaudella 2013–2014 Ruotsin korkeinta sarjatasoa Svenska Superligania.
Joukkueen virallinen kotipeliasu on sinimusta-raitainen paita, mustat shortsit ja mustat sukat. Vieraspaita on valkoinen. FC Helsingborg kotiareena on Idrottens Hus, jonka yleisökapasiteetti on 1850 paikkaa, joista joista 600 seisomapaikkaa. Hallin yleisöennätys 1 908 katsojaa syntyi 7. maaliskuuta 2004 ottelussa FC Helsingborg vastaan Jönköpings IK. Seura tunnettiin aiemmin nimellä Högaborg BK, mutta nimi vaihdettiin kaudella 2003-2004. Seuran farmijoukkueena on IV-divisioonassa pelaava Sofiero FC.
Panttila
Panttila on Kurikan kylä noin kuusi kilometriä kaupungin keskustasta pohjoiseen Kyrönjoen länsipuolella rajoittuen Ilmajoen Koskenkorvaan. Kylän läpi kulkevat yhdystie 6900 ja Suupohjan rata.
Panttilan kylä ja lakkitehdas kuuluvat Suomen valtakunnallisesti merkittäviin rakennettuihin kulttuuriympäristöihin.
Lakkitehdas
Lännestä Ilmajoen Kalajaisjärvestä tulevan Nenättömänluoman varressa on entisen Kurikan Lakkitehtaan (Kulo) alue. Alueella on kolme tehdasrakennusta, joista vanhin on rakennettu vuonna 1913 (tiettävästi Kurikan vanhin teollisuusrakennus). Rakennusmestari Juho Kukkulan suunnittelema tehdas on peräisin vuodelta 1924 ja uudempi, arkkitehti Aarne Ervin suunnittelema tehdasrakennus vuodelta 1938. Ervin piirtämiä ovat myös tehtaan johtajien kaksi asuinrakennusta vuosilta 1936 ja 1942 (eivät kuulu enää nykyiseen Lakkitehtaan alueeseen). Lakkitehtaan omisti Luhtalan yrittäjäperhe (miniänä vuoden 1954 Miss Suomi Yvonne de Bruyn) ja se työllisti parhaimmillaan noin 300 ihmistä, mikä teki siitä yhden Suomen suurimmista vaatetustehtaista. Toisessa maailmansodassa tehdas toimitti päähineitä ja muuta vaatetusta Suomen armeijalle. Vuonna 1899 perustettu tehdas myytiin vuonna 1975 kilpailijalle, Seinäjoella vuonna 1945 perustetulle Isohellalle. Panttilan kylä ja Lakkitehtaan alue on luokiteltu valtakunnallisesti merkittäväksi kulttuuriympäristöksi. Tehdasalueen lisäksi kylässä on monia talonpoikaista rakennustapaa edustavia pohjalaistaloja.
Syyskuussa 2022 kerrottiin uusien omistajien kunnostavan vanhan lakkitehtaan olutpanimoksi ja panimoravintolaksi.
Panttila tänään
Panttilan kylässä on yhä teollisuutta, kuten turkismuokkaamo, huonekaluverstaita ja kasvihuoneiden metallirakenteiden valmistusta. Kylässä on Koiviston koulu, metsästysseura ja maa- ja kotitalousseura.
Laulumuura
Laulumuuraa tavataan Brasiliassa, Ranskan Guianassa, Guyanassa, Surinamessa ja Venezuelassa, ja sen levinneisyysalueen pinta-ala on noin 1 250 000 km2. Lajia on kuvattu melko yleiseksi tai yleiseksi, ja se on luokiteltu elinvoimaiseksi.
Kissin kieli
Kissi (myös kisi) on Guineassa, Sierra Leonessa ja Liberiassa asuvien kissien puhuma mel-kieli.